hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
70 év tudása a Canon új EOS 1000D modelljében
Az eddigi legkönnyebb vázzal rendelkező EOS modell, az EOS 1000D számos olyan megoldást tartalmaz, amelyek eddig csak a Canon professzionális E OS-1 sorozatú gépeire voltak jellemzők. Ilyenek többek között a DIGIC III képfeldolgozó processzor és az Élőkép megjelenítési mód. A Canon az EOS 1000D gépet EF-S 18-55 mm IS objektívvel együtt kínálja, amely a képstabilizátornak köszönhetően még gyenge fényviszonyok között is kiváló teljesítményt nyújt.
„Az EOS 1000D kisméretű gép az EOS rendszer kiváló bővíthetőségével és képminőségével rendelkezik” – mondta Mogens Jensen, a Canon Consumer Imaging Europe vezetője. „Ez a modell tökéletes választás lehet azok számára, akik most készülnek továbblépni a kreatív fotózás világába” – tette hozzá Jensen.
A Canon EOS 1000D fényképezőgép főbb jellemzői:
-10,1 megapixeles CMOS képérzékelő
- EOS integrált tisztítási rendszer
- 7 pontos, nagy lefedésű AF rendszer, f/5.6 kereszt típusú középső ponttal
- 3 kép/másodperces sorozatfelvételek
- 2,5”-os LCD képernyő Élőkép móddal
- DIGIC III képfeldolgozó processzor
- Kompatibilitás az SD és SDHC memóriakártyákkal
- Kompakt és könnyű váz
- Digital Photo Professional RAW képfeldogozó szoftver
- Teljes kompatibilitás a Canon EF és EF-S objektívekkel és az EX-sorozatú Speedlite vakukkal
Professzionális technológia a nagy teljesítmény érdekében
A tökéletes képminőség elérése érdekében valamennyi EOS m odellhez hasonlóan az új készülék alkatrészeit is a Canon gyártja és szereli össze. A 10,1 megapixeles CMOS képérzékelő, amely a jobb zajcsökkentés elérése érdekében már nagyobb pixelekből áll, elég nagy felbontást biztosít ahhoz, hogy a fotók – még vágás esetén is – A4-es méretben kinyomtathatók legyenek.
A képérzékelőre lerakódó por eltávolítására az EOS 1000D tartalmazza az EOS integrált tisztítási rendszerét, amely háromféle eljárással – a por mennyiségének csökkentésével, a por eltávolításával és taszításával – biztosítja, hogy a szennyeződések ne csökkentsék a felvétel minőségét.
A EOS 1000D gépben most először jelent meg az eddig csak a profes szionális digitális tükörreflexes gépekben megtalálható DIGIC III processzor. A processzor lehetővé teszi sorozatfelvételek folyamatos készítését akár 3 kép/másodperces sebességgel (3 kép/mp JPEG képek esetén, és 1,5 kép/mp RAW képek esetén), egészen az SD- vagy SDHC-kártya kapacitásáig. A DIGIC III kiváló leképezési eljárást használ. Gyors, és bekapcsolás után szinte azonnal munkára kész.
Intelligens fókusz és vaku
A gyors élességállítást igénylő felvételeknél az EOS 1000D egy 7 pontos, nagy lefedésű autofókusz rendszer segítségével képes a másodperc töredéke alatt az adott témára rögzíteni a fókuszt. A kereszt típusú középső fókuszpont még gyenge fényviszonyok és alacsony kontrasztú jelenetek esetén is hatékonyan működik. A gép E-TTL II vakuvezérlő rendszert is tartalmaz, amely a professzionális EOS modellek sajátja.
Az ergonómikus kialakítású, kényelmesen fogható vázba épített EOS 1000D alig 450 grammos súlyával a Canon eddigi legkönnyebb digitális tükörreflexes gépe. A nagy fényerejű, 2,5”-os LCD kijelzőn megtekinthetők az elkészített felvételek, és ellenőrizhető a kompozíció. Az élességnek, a képkeménységnek, illetve a nagy látószögnek köszönhetően egyszerre többen is megtekinthetik a felvételeket. Az LCD kijelzőn megjelenik a könnyen navigálható menürendszer is. A görgetés elkerülése érdekében külön lapokból álló menürendszer a legújabb EOS modellekben alkalmazott megoldáshoz hasonlóan lehetővé teszi a külső eszközök, többek között a Speedlite vakuk vezérlését is.
fotóminőséget az egyes helyzetekben 12 egyedi funkció biztosítja. Az egyik ilyen funkció az Automatikus Megvilágítás Optimalizáció, amely a képfeldolgozás során korrigálja a fényerőt és a kontrasztot, miközben a portréfelvételeken a megfelelő expozíció biztosításával javítja a bőr színét. Emellett nagyobb ISO érzékenységgel készített felvételek esetén további zajcsökkentés is alkalmazható.
Élőkép mód a kiemelkedő élesség érdekében
Állvány használata esetén, vagy olyan helyzetekben, ahol a kereső használata nem praktikus a felhasználó Élőkép módba kapcsolva 30 kép/másodperces képfrissítéssel közvetlenül aképérzékelőrőlkapott élőképet mutatja. Megjeleníthető négyzetháló is, a hisztogram pedig a kompozíció és az expozíció beállításában segíti a felhasználót. Az új EOS készülék esetében Élőkép módban két autofókusz mód használható. A Gyors AF a tükör egy pillanatra történő felcsapásával, az ÉLŐ AF pedig a kompakt fényképezőgépekhez hasonlóan a kontraszt információk alapján állítja be az élességet.
Praktikus szoftvercsomag a nagyobb felhasználói élményért
A Canon az EOS 1000D fényképezőgéphez teljes szoftvercsomagot mellékel, amely a képek kezeléséhez és feldolgozásához szükséges programokat tartalmazza. A Digital Photo Professional (DPP) egy olyan nagy teljesítményű RAW konverter, amellyel RAW formátumú képek feldolgozására nyílik lehetőség. A DPP a fényképezőgép olyan funkcióit is használja, mint a Portrékép vagy a Képstílusok. A szoftvercsomagban szereplő Picture Style Editor képstílus-szerkesztő program a színek kezelése során saját Képstílusok létrehozásában nyújt segítséget. További mellékelt szoftverek az EOS Utility, az Image/Zoom Browser és a Photostitch.